
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 30.6.2017 година
 за изменение на Регламент за изпълнение (ЕС) No 809/2014 по отношение на контролните мерки във връзка с отглеждането на коноп
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) No 352/78, (ЕО) No 165/94, (ЕО) No 2799/98, (ЕО) No 814/2000, (ЕО) No 1290/2005 и (ЕО) No 485/2008 на Съвета
 1
 , и по-специално член 58, параграф 4 и член 62, параграф 2, буква д) от него,
 като има предвид, че:
 (1)Правилата за проверка на съдържанието на Δ9 тетрахидроканабинол (наричан по-долу за краткост „ТХК“) на сортовете коноп са установени в член 45 от Регламент за изпълнение (ЕС) No 809/2014 на Комисията
 2
 и приложението към същия регламент. Изглежда целесъобразно тези правила да бъдат включени в Делегиран регламент (ЕС) No 639/2014 на Комисията
 3
 , изменен с Делегиран регламент (ЕС) 2017/...
 4
 . Поради това член 45 от Регламент за изпълнение (ЕС) No 809/2014 и приложението към него следва да бъдат заличени, считано от датата на влизане в сила на Делегиран регламент (ЕС) 2017/...
 (2)Правилата за определяне на сортовете коноп и проверката на съдържанието на ТХК се основават на допускането, че конопът се отглежда като основна култура през пролетта, но те не са напълно подходящи за коноп, отглеждан като междинна култура. По-специално, датата 30 юни като краен срок за представяне на официалните етикети от опаковката на семената, определен в член 17, параграф 7 от Регламент за изпълнение (ЕС) No 809/2014, е прекалено ранна за конопа, отглеждан като междинна култура. Тъй като този начин на отглеждане се е утвърдил като подходящ за промишлен коноп и съвместим с изискванията за опазване на околната среда, държавите членки следва да имат възможност да определят по-късна дата за конопа, отглеждан като междинна култура, която обаче не може да бъде след 1 септември.
 (3)Поради това Регламент за изпълнение (ЕС) No 809/2014 следва да бъде съответно изменен.
 (4)Мерките, предвидени в настоящия регламент, са в съответствие със становището на Комитета за директните плащания,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) No 809/2014 се изменя, както следва:
 (1)В член 17, параграф 7 втората алинея се заменя със следното:
 „Чрез дерогация от първа алинея, буква в), когато сеитбата се извършва след крайния срок за подаване на единното заявление, етикетите се представят най-късно до 30 юни. За конопа, отглеждан като междинна култура обаче, етикетите се представят до дата, определяна от държавите членки, но не по-късно от 1 септември. Когато етикетите трябва да бъдат представени и пред други национални органи, държавите членки могат да предвидят тези етикети да се връщат на бенефициера, след като са били представени в съответствие с посочената буква. Върнатите етикети се отбелязват като използвани за заявление.“
 (2)Член 45 се заличава.
 (3)Приложението се заличава.
 Член 2
 Настоящият регламент влиза в сила на третия ден след деня на публикуването му в Официален вестник на